朱高熾

朱高熾係大明第四個皇帝，1424年到1425年在位，跟廟號叫明仁宗，因為年號係洪熙，又叫洪熙皇帝。

生平
1424年七月，朱高熾阿爸明成祖朱棣過身，八月朱高熾登基做皇帝，就係明仁宗。仁宗唔贊成鄭和再下西洋，取消咗西洋寶船。十一月，仁宗指示禮部將嗰啲響教坊司、錦衣衞、浣衣局同習匠、功臣家做奴隸嘅建文舊臣家屬通通釋放，同還番啲田地畀佢哋。十二月，指示將嗰啲建文舊臣外親全家流放邊境嘅人，留番一個人響度，其餘嘅都放人。

1425年三月，仁宗話唔係謀反嘅話，唔好誅連埋親屬。仁宗想將首都搬返去南京，但係佢響五月病死，遷都遷唔成。仁宗過身之後，太子朱瞻基繼位，就係明宣宗。

佢雖然在位唔夠一年，但係佢同朱瞻基統治嘅時期，就被稱為盛世，叫做「仁宣之治」。

大明皇帝
高熾